SACUL CU GLUME… (XXXII)

SACUL CU GLUME… (XXXII)

În urma deciziei Guvernului, instiţutiile din aparatul de stat urmează a fi reorganizate. Panică mare printre angajaţi. Pentru ca procesul reorganizării să fie înţeles mai bine de salariaţi, directorul unei instituţii ia o puşcă de vânătoare şi adună toţi subalternii în curtea instituţiei:

– După cum știți, urmează o reorganizare în instituția noastră și vă voi explica cum stă treaba. Vedeţi copacul ăla?

– Da, zic toți ceilalți.

Trage directorul un foc în direcția copacului și zboară toate vrăbiile.

Dupa 5 minute, se întorc toate în copac:

– Vedeţi, zice directorul, cam aşa stă treaba;

– Bine şefu’, zice unul, dar nu s-a schimbat nimic!

– Bă, ia uită-te mai atent. Toate vrăbiile sunt pe crengile pe care au fost înainte?

***

Vreau să merg la spovedanie. În 40 de ani am adunat atâtea păcate… Of, ce amintiri plăcute!

***

Deoarece Dumnezeu nu reuşeşte să urmărească chiar totul, a creat bătrânele şi băncile din faţa curţii.

***

– Tată, unde sunt Alpii?

– Întreabă pe mă-ta, ea mută tot timpul lucrurile prin casă!

***

O trupă de poliţişti se adună în jurul şefului.

– Atenţiune! zice şeful, începem operaţiunea! Potriviţi-vă ceasurile. E ora 11.48. Pentru cei care au afişaj digital: beţişor, beţişor, scăunel, om de zăpadă…

***

CULMEA melcului: să fugă de acasă

***

CULMEA notarilor: să legalizeze un act sexual

***

CULMEA justiției: să condamni o prostituată la locul de muncă

***

CULMEA melancoliei: să cazi pe gânduri şi să-ţi rupi mâna

***

CULMEA ceasului deşteptător: să sune ocupat…

***

CULMEA ghinionului: să faci pe prostul şi să rămâi aşa!

***

CULMEA prostiei: să stingi lampa şi să aprinzi un chibrit ca să vezi dacă s-a stins

***

CULMEA inocenţei : o călugariţă care lucrează într-o fabrică de prezervative să creadă că face saci de dormit pentru șoricei

***

CULMEA lăcomiei : să mănânci bătaie şi să nu te saturi!

***

CULMEA auzului: să auzi cum se crapă de ziuă

***

CULMEA culmilor: să aibă puricii păduchi

***

CULMEA fotbalului: să înceapă meciul şi să scrie pe gazon „nu călcaţi spaţiul verde”

***

CULMEA croitoriei: să întorci pe dos costumul lui Adam

***

CULMEA fizicii: să paşti un cal putere pe un câmp magnetic

***

CULMEA nesimţirii: să scrii pe colivă la mulţi ani…

***

CULMEA zgârceniei: să dai BEEP la pompieri…când îţi arde casa

***

Abia s-a deschis barul şi apare un bărbat slab, neras, cu o figură mahmură şi hainele mototolite. Se adresează barmanului:

– Spune-mi, te rog, m-ai văzut astă-seară pe aici?

– Bineînţeles.

– Şi am consumat de vreo 2 mii?

– Cam aşa ceva.

– Bine, gata, m-am liniştit. Credeam că i-am pierdut.

***

– Cum se numeşte penitenciarul de maximă securitate din Craiova?

– AlcaPraz…

Contents